text: Kæntreulykke ved Egernsund
  29 december 2014 kl. 13.53
  Far og søn kæntrede på en fisketur ved Egernsund nær Sønderborg. Begge blev reddet.
  Først på eftermiddagen kæntrede en båd nær Egernsund ? formentligt som følge af en forkert sø, oplyser politiet til TV SYD.
  Ombord var en 47-årig mand og hans 12-årige søn, som var på fisketur.
  Det lykkedes dem at redde sig op på den kæntrede båd, hvor deres råb om hjælp blev hørt efter en halv time.
  De er nu til behandling for underafkøling.
  Båden var ca. 500 meter fra kysten, da den kæntrede.
  